Приложение №1

**Сцэнарый мітынга, прысвечанага Дню Перамогі**

**“Дзяцінства, абпаленае вайной”**

***Вядучы***: На досвітку 22 чэрвеня 1941 года нямецка-фашысцкія войскі раптоўна напалі на Беларусь. На нашу зямлю пасыпаліся тысячы снарадаў і бомбаў. Так пачалася Вялікая Айчынная вайна. На абарону нашай Радзімы разам з дарослымі ўсталі і дзеці.

***1-ы вучань***: Першай заслонай на шляху захопнікаў стала Брэсцкая крэпасць. Яе абаронцы мужна трымаліся 28 дзён. Сярод іх былі і дзеці.Яны дапамагалі дарослым. Рызыкуючы жыццём, даставалі ваду для параненых, хадзілі ў разведку. Юныя абаронцы крэпасці Пеця Клыпа, Пеця васільеў, Коля Новікаў, Валодзя Козьмін, Сцёпа Аксёнаў набівалі патронамі стужкі кулямётаў, выносілі параненых, змянялі тых, хто не мог трымаць зброю. Валя Зенкі- на , Нюра Кіжаватава даглядалі цяжкапараненых.

*(Песня “Грустные ивы”)*

***2-і вучань***: З кожным днём вайны ў нашай краіне ўсё мацней разгаралася падпольная і партызанская барацьба супраць ямецкіх акупантаў. Амаль ва ўсіх справах падпольшчыкаў і партызан актыўны ўдзел прымалі юныя патрыёты—юнакі і дзяўчаты: Зіна Партнова, Марат Казей, Барыс Царыкаў, Ціхан Баран, Віця Сітніца…Яны былі сувязнымі, разведчыкамі,падрывалі варожыя цягнікі,здабывалі ежу,абутак.

***3-і вучань***: Вайна не шкадавала нікога.На долю дзяцей выпадала шмат страшных выпрабаванняў.Немцы выкарыстоўвалі дзяцей у якасці донараў для сваіх салдат. У вёсцы Чырвоны Бераг Жлобінскага раёна знаходзіўся адзін знайбуйнейшых дзіцячых донарскіх канцлагераў. 28 чэрвеня 2007 года для ўшанавання памяці дзяцей тут быў адкрыты мемарыяльны комплекс—школьны клас на 42 вучні. Побач –бронзавая фігурка дзяўчынкі-падлетка. Правобразам паслужыла 15-гадовая школьніца Каця Сусаніна.Дзяўчынка не вытрымала нявольніцкай працы і здзекаў нацыстаў.Аднак яе пісьму, напісанаму бацьку-чырвонаармейцу, наканавана было вырвацца на волю. І сёння яно служыць дакументальным сведчаннем таго адчаю і жаху, які перажылі Каця і яе равеснікі, што сталі ахвярамі вайны.

***4-ы вучань***: “Дорогой, добрый папенька! Пишу тебе из немецкой каторги… Мне сегодня исполнилось 15 лет,и если бы сейчас ты встретил меня, ты бы не узнал свою дочь. Я стала очень худенькая, мои глаза ввалились, косички мне остригли наголо, руки высохли, похожи на грабли… Я никому не нужна. Здесь многие люди никому не нужны. Бродят голодные, затравленные овчарками. Каждый день их уводят и убивают.Да, папа, а я рабыня немецкого барона, работаю у немца прачкой, стираю белье, мою полы. Работаю очень много, а кушаю два раза в день в корыте с Розой и Кларой—так зовут хозяйских свиней. Живу в дровяном сарае, в комнату мне входить нельзя.Один раз горничная, полька Юзефа, дала мне кусочек хлеба, а хозяйка увидела и долго била Юзефу плеткой по голове и спине. Два раза я убегала от хозяев, но меня находил их дворник.Тогда сам барон срывал с меня платье,бил ногами. Я теряла сознание. Потом на меня выливали ведро воды и бросали в подвал… Завещаю, папа, отомсти за меня. Мое сердце верит: письмо дойдет. 12 марта 1943 года.”

***Вядучы:*** Тэма абпаленага вайной дзяцінства гучыць у вершах беларускіх паэтаў. Многія з іх бачылі жахі вайны.

***5-ы вучань***: Вайна апаліла дзяцінства беларускага паэта Юрася Свіркі. Уласнымі вачыма бычыў ён за калючай агароджай лагера для ваенннапалон- ных галодных і змучаных вязняў. Гэта пакінула глыбокі след у сэрцы буду- чага паэта і потым адлюстравалася ў яго вершах.

Іх вайна напаткала не дома, А ў доме дзіцячым. Не ўдалося нікога ім З родных пабачыць. Як ваўкі,абступілі іх карнікі-фрыцы. З ручак кроў іх смакталі Блішчастыя шпрыцы. Дзеці нават не зналі, Што кроў аддавалі Тым, хто іхніх бацькоў і братоў забівалі. Хай такое ніколі не здарыцца ў свеце, Каб марнелі ў палоне Беларускія дзеці.

***6-ы вучань***: Вялікая Айчынная вайна прымусіла рана пасталець Ніла Гілевіча.Да пачатку вайны хлопчык скончыў толькі тры класы.Вось што пісаў ён у сваім вершы:

На ўзгорку пясчаным цвіце жаўтазель На брацкай магіле дзяцей партызанскіх. Стаю і гляджу, як па кветках зіркастых Блукае маленства далёкага чмель. Мы разам раслі тут --- пад небам адным: Смяяліся, плакалі, песні спявалі… Той смех спапялілі, той спеў расстралялі, А плач уцалеў : ён у сэрцы маім.

***7-ы вучань*** : На жахлівыя ваенныя гады прыпала дзяцінства паэта Анатоля Балуценкі.

Пажарышч незлічоныя сляды, Ў лясах снарады, гільзы, порах, міны, Дзіцячыя галодныя гады, Нялёгкія ваенныя ўспаміны. Дзяцінства нас пазбавіла вайна, Хаця для шчасця ў свет прыходзяць дзеці. Шмат лёсаў ўшчэнт знявечыла яна, А колькі войн ідзе на белым свеце!

***8-ы вучань*** : Сведкам ваенных падзей быў і Пятрусь Броўка. У гады вялікай Айчыннай вайны ён быў ваенным карэспандэнтам, словам сваім мацаваў упэўненасць у перамозе, славіў гераізм воінаў і парызан, заклікаў народ на барацьбу з фашызмам.

Ім не спявалі маткі калыханкі, Яны не чулі казак ад дзядоў, Палохаў іх ахрыплы голас танка, Трывожыў іх журботны енк удоў. Яны не плакалі бяссоннымі начамі, Калі ад бомбаў неслі іх у склеп. І словы першыя, якім іх навучылі, Былі пра немцаў, пра вайну і хлеб. Заціхнуць бітвы, вораг будзе знішчан. І дзеці прычакаюць таго дня, Калі з-пад воблака ўпадзе на папялішчы, Як цёплы дождж, густая цішыня. Нясмела з хат яны ў поле выйдуць, Каб першы раз спакойна у жыцці Палюбавацца родным краявідам, Паслухаць звон рачулкі у трысці. Пі пах лугоў,красой гаёў любуйся! І ўсё ж іх сэрцы задрыжаць не раз: Ім здасца самалётам першы бусел, Пажарам здасца першая зара. Лагодны гром за дальняю дубровай Напомніць ім пра жах бамбардзіровак. І часта, часта ў чыстыя іх сны Ўрывацца будуць галасы вайны.

*(Песня “Нам нужна одна победа»)*

***9-ы вучань:*** Беларуская паэтка Яўгенія Янішчыц не бачыла вайны: яна нарадзілася ў 1948 годзе, але жыла памяццю пра яе. Гэта памяць ішла ад бацькоў, ветэранаў, ад роднай зямлі.

Дзесьці жаўра ў небе цінькае,

Я ж у смерці на краю

Басаногае дзяцінства

На іржышчы пазнаю.

З прагавітымі вачыма,

Як галодныя гракі,

Дзеці, родам з той, Айчыннай,

Ў полі лушчаць каласкі.

***Вядучы:***  Я таксама нарадзілася ў мірны год . Але вайна была для мяне не толькі мастацкай літаратурай ці дакументальнай кінахронікай. Гады страшнага ліхалецця прыпалі на дзяцінства маіх бацькоў, і таму я з малых гадоў ведала, як страшна і галодна жылося маім маме і тату, калі прыйшлі фашысты. Мой бацька ніколі не плакаў, але калі расказваў пра вайну, пра тое, як ратаваліся ад галоднай смерці гнілой бульбай, як абмарозіў ногі, шукаючы на полі каласкі, то міжволі каціліся слёзы.

Няхай ніколі гэта не паўторыцца!